Diari Oficial de la Generalitat Valenciana


Sumari del DOGV 6267, del 14-05-2010 (2010/5477)

RESOLUCIÓ de 2 de juny de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Magma Tratamientos, SLU, per a una instal·lació d'emmagatzematge, valorització i eliminació de residus perillosos, ubicada al terme municipal de Massalfassar.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6267

Data del DOGV
:   14-05-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/5477


Data del document
:   02-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 2 de juny de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Magma Tratamientos, SLU, per a una instal·lació d'emmagatzematge, valorització i eliminació de residus perillosos, ubicada al terme municipal de Massalfassar. [2010/5477]  
Vist l'expedient 053/08 IPPC, incoat a instàncies de Leandro Jimena Pérez en representació de l'empresa Magma Tratamientos, SLU, amb CIF B48950683 i domicili al carrer d'Ildefonso Carrascosa, 20, de Massalfassar (València), s'emet aquesta resolució de conformitat amb els següents  
Antecedents de fet  
1. Amb data 27 de febrer de 2008 el director general per al Canvi Climàtic va dictar una resolució per la qual es concedia l'autorització ambiental integrada a Magma Tratamientos, SLU, amb el número 130-08/AAI/CV, per a una instal·lació d'emmagatzematge, valorització i eliminació de residus perillosos, ubicada al carrer d'Ildefonso Carrascosa, 20, de Massalfassar (València).  
2. Amb data 20 de juny de 2009 es va rebre en el Registre General de la Conselleria de Medi Ambient, Aigua, Urbanisme i Habitatge una sol·licitud de Leandro Jimena Pérez, en representació de l'empresa Magma Tratamientos, SLU, en la qual se sol·licitava l'ampliació dels tipus de residus autoritzats en l'autorització ambiental integrada 130-08/AAI/CV, sense augment de la capacitat d'emmagatzematge i tractament.  
3. Amb data 30 de juliol de 2009 mitjançant una resolució de la Direcció General per al Canvi Climàtic es va iniciar el procediment de modificació d'ofici de l'autorització ambiental integrada atorgada.  
Així mateix, es va notificar a l'empresa l'inici del tràmit de modificació d'ofici de l'autorització ambiental integrada, i es va sol·licitar un informe als diversos organismes intervinents.  
4. Amb data 25 d'agost de 2008 el Servei de Residus Industrials va emetre un informe relatiu a la sol·licitud d'ampliació de la relació de residus.  
Amb data 19 de setembre de 2008 el Servei de Residus Urbans va emetre un informe relatiu als residus admissibles, d'acord amb la planificació de residus, i als residus d'aparells elèctrics i electrònics sol·licitats.   
5. Amb data 3 d'octubre de 2008 l'interessat va remetre un escrit de resposta al requeriment previ de data 11 de setembre de 2008, en el qual indica les seues consideracions relatives al procediment d'autorització ambiental integrada.  
6. Amb data 9 de gener de 2009 l'interessat va sol·licitar una nova ampliació de tipus de residus per a l'emmagatzematge d'amiants friables.  
7. Amb data 23 de gener de 2009 l'interessat va aportar documentació de resposta a l'informe del Servei de Residus Urbans.   
8. Amb data 2 de març de 2009 es va requerir a l'interessat que aportara documentació complementària, la qual va ser lliurada amb data 11 de març de 2009.  
9. Amb data 31 de març de 2009 el Servei de Residus Industrials va emetre un informe relatiu a les condicions d'emmagatzematge de residus.  
Amb data 27 d'abril de 2009 el Servei de Residus Urbans va emetre un informe relatiu a la gestió de residus d'aparells elèctrics i electrònics.  
10. Amb data 14 de maig de 2009 es va notificar a l'interessat l'inici del tràmit d'audiència relatiu a la resolució de la modificació d'ofici de l'autorització ambiental integrada perquè en el termini de deu dies hàbils poguera al·legar i presentar els documents i les justificacions que considerara pertinents, i com que no es va obtenir cap resposta per part de l'empresa, es van prosseguir les actuacions.  
  
Fonaments de dret  
1. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, quan l'administració competent reba una comunicació sobre la intenció de dur a terme una modificació no substancial que puga suposar un increment de les emissions o dels abocaments, i per tant l'incompliment dels valors límit d'emissió que estableix l'instrument d'intervenció ambiental, ha d'iniciar un procediment de modificació d'ofici en els termes que estableix aquest títol.  
2. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc:  
Primer  
Modificar la Resolució de 27 de febrer de 2008 per la qual s'atorgava l'autorització ambiental integrada a l'empresa Magma Tratamientos, SLU, en els punts següents:  
- En l'apartat 5.1.1. Emmagatzematge de residus perillosos, s'afigen els següents tipus de residus i condicions:  
\* \* \* \* \*  
  
S'han d'establir procediments d'admissió per a la correcta classificació de residus perillosos i per a poder efectuar l'emmagatzematge en condicions de seguretat i higiene, abans de traslladar-los a les instal·lacions de tractament final.  
L'emmagatzematge temporal d'amiants friables (LER 170601\*) s'ha de fer separat de la resta de residus i en envasos tancats i segellats, convenientment etiquetats.  
- En l'apartat 5.1.4. Emmagatzematge de residus no perillosos, s'afigen els tipus de residus següents:  
  
\* \* \* \* \*  
  
\* \* \* \* \*  
  
- En l'apartat 9.0.4.6, s'afigen els següents tipus de residus no perillosos a la valorització R4 (recuperació de metalls):  
- En l'apartat 5.1.3. Control en la gestió de residus perillosos, s'afig la condició següent:  
XX. En l'operació de valorització de residus metàl·lics R4 s'ha d'evitar la contaminació dels residus no perillosos que s'han de tractar (LER 150104 i 170405) amb hidrocarburs procedents de la resta de residus autoritzats.  
Segon  
En el termini de tres mesos s'ha d'aportar la documentació següent:  
- Certificat subscrit per un tècnic competent i visat pel col·legi oficial en què es justifique la compatibilitat de les instal·lacions existents per als residus que es pretenen emmagatzemar, amb indicació dels procediments d'admissió per a la correcta classificació de residus perillosos i el correcte emmagatzematge en condicions de seguretat i higiene, evitant l'emmagatzematge conjunt de residus que continguen substàncies incompatibles entre elles.  
- Inscripció en el RERA per a l'emmagatzematge de materials amb amiant en el centre de referència, que incloga, a més del fibrociment que conté amiant, l'amiant friable. Altrament, caldrà aportar la sol·licitud d'inscripció per a aquestes operacions i materials.  
- Certificat de la companyia asseguradora que haja subscrit l'assegurança de responsabilitat civil en els termes de l'article 6 del Reial decret 833/1988, de 20 de juliol, que acredite que la pòlissa de l'assegurança de responsabilitat civil vigent és suficient per a l'ampliació del tipus de residus sol·licitada.  
Contra aquesta resolució, que no posa fi a la via administrativa, es pot presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 2 de juny de 2009.- El director general per al Canvi Climàtic: Jorge Lamparero Lázaro.